[{"text_idx": "#000005", "text": "Viis vihast po\u0303rgukoera keset heinamaad ulgumas, kulissideks silmapiir ja metsaviir \u2013 nii tervitab Paide Teatri suvelavastus \"Eesti jumalad\" Vargama\u0308e voorte vahele saabunud publikut."}, {"text_idx": "#000009", "text": "Paarisajapealine inimmass ja\u0308a\u0308b korraga tasaseks ning siseneb maagilisse maailma, mille trupp laval pu\u0308sti paneb, kuni ma\u0308ngupaika valgustav o\u0303htupa\u0308ike puulatvade taha lo\u0303puks puhkusele laskub. Kaks tundi ta\u0308is loitsimist ja lumma, mo\u0303ttekohti ja a\u0308ratundmist jo\u0303uavad kaardistada nii eestlase olevikku kui ka igavikku, vo\u0303tavad aluseks aegadeu\u0308lesed materjalid, aga po\u0308o\u0308rduvad just ta\u0308nase inimese poole. Isegi kui kedagi tribu\u0308u\u0308nilt lavale ei kutsuta ega lavalt tribu\u0308u\u0308nile saadeta, saavutab \"Eesti jumalate\" kaader publikuga vahetu kontakti."}, {"text_idx": "#000010", "text": "Oma lavastuse selgroolu\u0308lidena kirjeldavad teatritegijad Anton Hansen Tammsaare \"Po\u0303rgupo\u0303hja uut Vanapaganat\" u\u0308hes maarjamaise rahvapa\u0308rimusega, samuti kuuleb korduvaid viiteid piiblitekstidele. Kogu seda kirevat kollaaz\u030ci raamistab veel autorite omalooming, andes nii vo\u0303imalusi lo\u0303pututeks assotsiatsioonideks. Ko\u0303iki seoseid u\u0308he vaatamiskorraga vast hoomata ei vo\u0303igi. Materjal eeldab vaatajalt teatavat eruditsiooni ning no\u0303uab a\u0308rksat keskendumist, samas ei tee so\u0303numit kellelegi puust ja punaseks. Fantaasia la\u0308heb lausa lendu \u2013 sedavo\u0303rd palju annab mitmekihiline aines vabadust eneses ekselda."}, {"text_idx": "#000011", "text": "No\u0303nda langeb \"Eesti jumalate\" la\u0308henemine selgelt kokku Paide Teatri kreedoga tuua etendusel kokku inimene ja inimene, mitte vo\u0303imupositsioonil teatritegija ning kuulekas pealtvaataja. Noored loojad otsivad vo\u0303imalust publikuga suhelda ja neidki a\u0308ra kuulata: \"Kuulamine saab toimuda ka nii, et meie ra\u0308a\u0308gime, aga pakutud teemade ka\u0308igus saavad inimesed oma mo\u0303tted ise la\u0308bi mo\u0303elda,\" arutles lavastaja Jan Teevet aprillis intervjuus Edasile. Korraga mitutsada inimest kuulata na\u0308ib kahtlemata keerukas, eriti kui dialoog ei pruugi olla verbaalne, ent kustumatu ma\u0308rgi edastavad ka vaheaplausid, naerupahvakud ja seisvad ovatsioonid."}, {"text_idx": "#000012", "text": "U\u0308histes reaktsioonides ilmneb niisiis ka u\u0308hendav identiteet, hoogu saab juurde kogukondlikkuse tunne, mille ja\u0308rele kaasaegne hing autorite so\u0303nul januneb. Ehkki lavastus ei saa u\u0308le ega u\u0308mber heitmast nalja niigi polariseerumist tekitanud valdkondade u\u0308le, nagu haldusreform vo\u0303i metsamajandamispoliitika, peab ta enamjaolt silmas teemasid, mis inimesi kokku vo\u0303iks tuua. Meeldeja\u0308a\u0308vaid mo\u0303tteid eestlase kommetest pakub na\u0308iteks eneseiroonilise tekstiga ta\u0308iendatud ja po\u0303hjalikult drillitud karatelik liikumiskombinatsioon. Korraga leiavad ka\u0308sitlemist nii eestlase suhtluspelgus kui emotsioonirikkus, mis argumentide lo\u0303ppemisel a\u0308kki ta\u0308rkab. Etendust lo\u0303petav meie Eesti palve aga pu\u0308hitseb igasugust Eestit ja koputab u\u0308htaegu tema su\u0308damele \u2013 toosama emotsioonikus ei pea kasvama vihaseks kisaks, selle kisa keskel ei pea ununema, mis on pa\u0308riselt pu\u0308ha."}, {"text_idx": "#000017", "text": "Siiski ja\u0308tkub ta\u0308helepanu ka tugevale na\u0308itlejato\u0308o\u0308le. Olulise rolli teeb Ursel Tilk, kelle ta\u0308ita on Vanapagana ja Ru\u0308u\u0308tli osa. Na\u0308idates va\u0308ljapaistvat kohalolu ja keskendumist, kannab ta kesksed kujud meisterlikult va\u0308lja. Publiku lemmikuks kujuneb aga hoopis Peeter Volkonski, kelle golfiautoga ringi kihutav Peetrus nii mo\u0303negi muige esile kutsub. Volkonski tegelaskujust kiirgab nii teravust kui elutarkust \u2013 paistab, et tema ka\u0308tte vo\u0303iks taeva vo\u0303tmed usaldada ku\u0308ll."}, {"text_idx": "#000018", "text": "Kui etenduse lo\u0303ppedes na\u0308itlejate pu\u0308stitatud kolmest kuldva\u0308ravast parkla poole sammun, ei tihka ma veel teatrio\u0303htust lahkuda, to\u0303epoolest loitsitud ja lummatud tundub see olek. Na\u0308hes, kuidas esimesed la\u0308ikivad Mercedesed ja tolmused Fordid kruusatee krudinal Vargama\u0308elt alla so\u0303idavad, hakkab veidi kahjugi, et lahkuma peab \u2013 tulime ju just alles kokku. Teatritegijate idee kogukondlikkuse taasloomisest, mis esmapilgul veidi naiivne na\u0308is, oli minu silmis to\u0308o\u0308le hakanud. Nu\u0308u\u0308d lasub teatriku\u0308lastajatel aga kaalukamgi u\u0308lesanne, nimelt selle tunde sa\u0308ilitamine."}, {"text_idx": "#000019", "text": "Paide Teatri lavale jo\u0303uab sel aastal kolm uut lavastust"}, {"text_idx": "#000020", "text": "Paide teatri arvamusfestivali vestlusring keskendub va\u0308iketeatrite tulevikule"}, {"text_idx": "#000021", "text": "Vargama\u0308el esietendus Paide teatri suvelavastus \"Eesti jumalad\""}, {"text_idx": "#000022", "text": "Vargama\u0308el esietendub Paide teatri esimene suvelavastus"}, {"text_idx": "#000023", "text": "Steven-Hristo Evestus jagas teatrisoovitusi suvehooajaks"}, {"text_idx": "#000024", "text": "Paide teater avab uue lavastusega Tammsaaret noortele"}, {"text_idx": "#000025", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000028", "text": "Festheartil na\u0308eb LGBT+ maailmakino paremikku"}, {"text_idx": "#000030", "text": "Avalik debatt Eesti akadeemilise muusikahariduse raskustest"}, {"text_idx": "#000036", "text": "Arvustus. Dima Diski ulm elu parimast peost, mis kunagi ei saabugi"}, {"text_idx": "#000040", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000042", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000045", "text": "Arvustus. \"Tume paradiis\": pidu peo pa\u0308rast"}, {"text_idx": "#000047", "text": "Haapsalu kultuurikeskuses avati na\u0308itus aulidest"}, {"text_idx": "#000049", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000050", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000052", "text": "Edetabel. Aasta parimad albumid 2022"}, {"text_idx": "#000053", "text": "Aasta parimad albumid 2022. Isiklikud edetabelid"}]